ג'ו ארמסטרונג

ג'ו ארמסטרונג (באנגלית: Joe Armstrong; נולד ב-7 באוקטובר 1978) הוא שחקן אנגלי. תפקידים בולטים שלו בטלוויזיה היו אלן א דייל בסדרה "רובין הוד", הוטספור במחזה "הנרי הרביעי, חלק ראשון", אשלי קאוג'יל בסדרה "עמק האושר" וביירסטו בסדרה "הכפר". על במת התיאטרון הופיע ארמסטרונג בתפקיד הראשי במחזה "The Empire" מאת די סי מור, ובהפקה מחודשת משנת 2011 של המחזה "Flare Path". הוא שיחק במחזה "העלמה יוליה" לצדה של מקסין פיק בתיאטרון רויאל אקסצ'נג'(אנ') ולצדה של לואיז ברילי בהפקה של המחזה "Constellations". ג'ו ארמסטרונג נולד בלונדון. הוא בנם של השחקן אלן ארמסטרונג ושל אשתו סו. יש לו אח אחד מבוגר ממנו, טום, ואח אחד צעיר ממנו, דן שהוא מוזיקאי חבר בלהקת "קלוק אופרה" (אנ'). בשנים 1993 עד 1997 למד בבית הספר "אליוט" בפאטני. אחר כך למד באוניברסיטת בריסטול, שם הופיע ב-1998 ב"פרויקט ברכט", קטעים מיצירותיו של ברטולט ברכט, וב-1999 במחזה "Women Beware Women". הופעת הבכורה של ארמסטרונג בטלוויזיה הייתה בשנת 2003 בפרק בסדרה "The Bill", ואחר כך השתתף במיני-סדרה של ITV "בין הסדינים" בכיכובו של אביו אלן ארמסטרונג. ב-2004 הופיע בתפקיד משנה בסרט הטלוויזיה "Passer By" של ה-BBC, וגילם אחד משני אנשים שתוקפים אשה ברכבת. ב-2004 שיחק בתפקיד אורח בפרק "Fugue States" בסדרה "להעיר את המתים" בדמות צעיר שסובל מאיבוד זיכרון אחרי שנחטף בהיותו ילד. עוד ב-2004 שיחק בתפקיד בנו של חוואי שנרצח בפרק "They Fought in the Fields" בסדרה "המלחמה של פויל". תפקיד אורח נוספים שלו היו בסדרות "רציחות במידסומר" (2004), "בלקפול" (2004), "רוז ומלוני", פרק נוסף בסדרה "The Bill" (ב-2005), "חקירות המפקח לינלי"(אנ') (2006), הדרמה "Party Animals", הסדרה "The Last Detective" וב-"The Whistleblowers" שלושתם מ-2007. ב-2006 לוהק ארמסטרונג לסדרה של ה-BBC "רובין הוד" בתפקיד אלן, המבוסס על הדמות האגדית אלן-א-דייל, שמצטרף לכנופיה של רובין ביער שרווד. בהמשך הסדרה אלן כורת ברית עם הנבל גי גיזבורן, אבל מתחרט על כך וחוזר אל חבריו. ארמסטרונג הופיע בכל שלוש העונות של הסדרה מ-2006 עד 2009. הסדרה צולמה באתרים מסביב לעיר בודפשט. ב-2009 גילם ארמסטרונג את דמותו של נורמן היטלי בסרט הטלוויזיה "Breaking the Mould", אודות הצוות שהפכו את הפניצילין לתרופה. ב-2010 כיכב יחד עם בילי פייפר בדרמה "A Passionate Woman" בתפקיד הבעל הנבגד. אביו אלן ארמסטרונג שיחק באותו תפקיד בגיל מבוגר יותר. ב-2011 הופיע בתפקיד אורח בפרק בסדרה "הנוכלים", והשתתף בסדרת הדרמה התקופתית "Land Girls". ב-2012 שיחק בסדרה "אויבי הציבור" בכיכובם של דניאל מייס ואנה פריל. בהפקה של ריצ'רד אייר(אנ') למחזה "הנרי הרביעי, חלק ראשון" שיחק ארמסטרונג בתפקיד הוטספור. זהו אחד מסדרה של ארבעה ממחזותיו של שייקספיר שהופקו ב-BBC במסגרת הסדרה "הכתר החלול". בתפקיד זה דיבר במבטא ג'ורדי. ג'רמי איירונס גילם את הנרי הרביעי, מלך אנגליה, טום הידלסטון שיחק בתפקיד הנסיך האל, ואלן ארמסטרונג שיחק בתפקיד רוזן נורת'מברלנד, אביו של הוטספור. ב-2003 שיחק בסדרת הדרמה "הכפר", המתאר את החיים בכפר בדרבישייר בתחילת המאה העשרים. ארמסטרונג מגלם את סטיבן ביירסטו, בלש הנושא צלקות מחוויותיו בחזית במלחמת העולם הראשונה. הדמות בתחילה הייתה שולית, אבל התסריטאי פיטר מופט הרחיב אותה כשהתרשם מארמסטרונג. ב-2014 חזר וגילם את הדמות בעונה השנייה של הסדרה. ב-2014 שיחק ארמסטרונג בתפקיד אשלי קאוגיל, דמות של סוחר סמים שהיה מעורב בחטיפה, בדרמת הפשע מאת סאלי ויינרייט "עמק האושר", בכיכובה של שרה לנקשייר. עם התיאטרון הלאומי לנוער שיחק ארמסטרונג בתפקיד ג'רי אוונס במחזה "רוקדים בלונאסה" בשנת 1998, ובתפקיד לוטננט סטדנה במחזה "הם יורים גם בסוסים" ב-2000. עוד הופיע בתפקיד ווקפורד סקיירס בעיבוד לרומן "ניקולס ניקלבי". ב-2003 שיחק ארמסטרונג בתפקיד כפול של אדם וג'ף במחזה "Protection" מאת פין קנדי בתיאטרון סוהו. ב-2004 הופיע במחזה "How Love Is Spelt" מאת קלואי מוס בתיאטרון בוש. ב-2005 הופיע שוב בתיאטרון סוהו במחזה "A Night at the Dogs" מאת מאט צ'רמן. בפסטיבל הפרינג' באדינבורו בשנת 2009, שיחק ארמסטרונג בתפקיד ליאם במחזה "Orphans" מאת דניס קלי. הצגת הבכורה הייתה בתיאטרון טרוורס באוגוסט ואחר כך הוצגה בספטמבר בתיאטרון הרפרטוארי של ברמינגהאם, ובאוקטובר בתיאטרון סוהו בלונדון. על תפקיד זה היה ארמסטרונג מועמד לפרס השחקן הטוב ביותר בפסטיבל (אנ'). במחזה "The Empire"(אנ') מאת די סי מור(אנ') שיחק ארמסטרונג בתפקיד גארי, חייל באפגניסטן השומר על אסיר פצוע הטוען שהוא בריטי. פול טיילור מהאינדפנדנט שיבח את משחקו של ארמסטרונג. כהכנה לתפקיד נפגשו השחקנים עם חיילים ששירתו באפגניסטן. ההצגה הועלתה במשך שישה שבועות ממרץ עד מאי 2010 בתיאטרון ג'רווד העליון השייך לתיאטרון רויאל קורט, ואחר כך במאי הוצגה במשך שבועיים בתיאטרון דראם שבתיאטרון רויאל בפלימות'. ב-2011 שיחק ארמסטרונג בתפקיד מקלען ב-RAF, דסטי מילר, במחזה על מלחמת העולם השנייה "Flare Path"(אנ') מאת טרנס רטיגן(אנ'). ההצגה זוכת השבחים בבימויו של טרוור נאן(אנ') הוצגה ממרץ ועד יוני בתיאטרון היימרקט. ב-2012 שיחק בתפקיד ז'אן במחזה "העלמה יוליה" לצדה של מקסין פיק שהופיעה בתפקיד הראשי, בתיאטרון רויאל אקסצ'נג' במנצ'סטר. ארמסטרונג תיאר את התפקיד כאחד המאתגרים שהיו לו בגלל הצורך להביע באופן אמין שינויים פתאומיים במצבי הרוח. ב-2013 שיחק ארמסטרונג במחזה "The Dumb Waiter"(אנ') מאת הרולד פינטר בתיאטרון "The Print Room". הוא גילם את גאס לצדו של קלייב ווד(אנ') בתפקיד בן. ב-2015 כיכב יחד עם לואיז ברילי בסיבוב הופעות של המחזה "Constellations". בשנת 2006 הופיע ארמסטרונג בשני סרטים קצרים "A Ticket Too Far" ו-"Service". השני היה חלק מסדרת "Coming Up" עבור ערוץ 4. ארמסטרונג השתתף בסרט "קרוב יותר לירח" בבימויו של נאה קאראנפיל ובכיכובם של ורה פרמיגה, מארק סטרונג והארי לויד. הסרט צולם בבוקרשט בסתיו 2011 ויצא לאקרנים ברומניה ב-2014. הסרט מבוסס על פרשת השוד שביצעה כנופיית יואניד ברומניה בשנת 1959. דמותו של ארמסטרונג מבוססת על העיתונאי חאראלאמביה אובדיאנו שהיה אחד הנאשמים. מדיה וקבצים בנושא ג'ו ארמסטרונג בוויקישיתוף ג'ו ארמסטרונג, במסד הנתונים הקולנועיים IMDb (באנגלית) ג'ו ארמסטרונג, באתר AllMovie (באנגלית) ג'ו ארמסטרונג, במסד הנתונים הקולנועיים KinoPoisk (ברוסית) The Roles of Joe Armstrong Hayes, Martha. "My Family Business: The New Tricks star on the advantages of sharing a role with son Joe in BBC1's A Passionate Woman", TV Times, 10–16 April 2010. "Some Notable Elliott Pupils", The Elliottonian Web Site. Retrieved 2011-01-29. "Robin Hood Revealed", BBC Press Office, 3 April 2006. Retrieved 2001-01-29. "Cast announced for third series of Land Girls", BBC Press Office, 16 June 2011. Retrieved 2011-06-16. "BBC One Public Enemies". נבדק ב-2011-12-20. "Cast confirmed for BBC Two's cycle of Shakespeare films" (הודעה לעיתונות). BBC Drama Publicity. 2011-11-24. ארכיון מ-2011-12-30. נבדק ב-2012-07-20. "The Village Press Pack", BBC Press Office, 19 March 2013, p. 8. Retrieved 2013-03-19. "Filming starts on second series of BBC One's The Village". BBC Media Centre. 28 במרץ 2014. נבדק ב-29 במרץ 2014. {{cite web}}: (עזרה) Bremner, Jade. "Last Tango in Halifax actress Sarah Lancashire begins shooting new crime drama in Yorkshire", Radio Times, 11 December 2013. Retrieved 2013-12-11. "They Shoot Horses, Don't They", Swing Time, September 2000. Retrieved 2011-01-29. Fisher, Philip. Review of Protection, The British Theatre Guide, 2003. Retrieved 2011-01-30. "Paines Plough Past Productions", Retrieved 2011-01-27. Taylor, Paul. "The Empire, Theatre Upstairs, London", The Independent, 20 April 2010. Retrieved 2011-02-28. "A Clash of Cultures Provide Drama in the Theatre of War", Western Morning News, 14 May 2010. Retrieved 2015-08-21. "The Empire at the Royal Court Theatre". Retrieved 2011-01-27. "Flare Path Closes at the Theatre Royal Haymarket", Broadway World, June 11, 2011. Retrieved 2011-06-14. Hickling, Alfred. "Miss Julie – review", The Guardian, 17 April 2012. Retrieved 2012-07-03. "Plays Cast: Glover's Dumb Waiter, Arcola Home and Adult Supervision", What's On Stage, 25 September 2013. Retrieved 2013-09-25. Matt Trueman, ‏The Dumb Waiter, The Print Room, review, The Telegraph, 1 November 2013 Bannister, Rosie. Cast Announced for Tour of Constellations, What's On Stage, 30 March 2015. Retrieved 2015-05-15. "Coming Up, Series 2, Episode 2, Service", Channel 4. Retrieved 2011-01-30. Sauciuc, Gloria. "Closer to the Moon, by Nae Caranfil, is filming from September 5", Cinemagia (Romanian), 2 September 2011. Retrieved 2011-09-13.